CELEX: C2004/300/21
Language: et
Date: 2004-12-04 00:00:00
Title: Euroopa Kohtu (suurkoda) 12. oktoobri 2004 otsus kohtuasjas C-313/02: Nicole Wippel versus Peek & Cloppenburg GmbH & Co. KG (Direktiiv 97/81/EÜ — Direktiiv 76/207/EMÜ — Sotsiaalpoliitika — Osalise tööajaga ja täistööajaga töötajate võrdne kohtlemine — Meessoost ja naissoost töötajate võrdne kohtlemine — Töö kestus ja tööaja korraldus)

4.12.2004   
            
            
               ET
            
            
               Euroopa Liidu Teataja
            
            
               C 300/11
            
         
      EUROOPA KOHTU
   
   (suurkoda)
    12. oktoobri 2004 otsus
   kohtuasjas C-313/02: Nicole Wippel versus Peek & Cloppenburg GmbH & Co. KG (1)
   
   (Direktiiv 97/81/EÜ - Direktiiv 76/207/EMÜ - Sotsiaalpoliitika - Osalise tööajaga ja täistööajaga töötajate võrdne kohtlemine - Meessoost ja naissoost töötajate võrdne kohtlemine - Töö kestus ja tööaja korraldus)
   (2004/C 300/21)
   Kohtumenetluse keel: saksa
   Kohtuasjas C-313/02, mille esemeks on EÜ asutamislepingu artikli 234 alusel esitatud eelotsusetaotlus, mis on esitatud l'Oberster Gerichtshof'i (Austria) poolt 8. augusti 2002. aasta otsusega, saabunud Euroopa Kohtusse 5. septembril 2002, kohtuasjas Nicole Wippel versus Peek & Cloppenburg GmbH & Co. KG, on Euroopa Kohus (suurkoda), koosseisus: kohtu president V. Skouris, kodade esimehed P. Jann, C. W. A. Timmermans, A. Rosas, R. Silva de Lapuerta ja K. Lenaerts ja kohtunikud J.-P. Puissochet, R. Schintgen, F. Macken (ettekandja), J. N. Cunha Rodrigues ja K. Schiemann; kohtujurist J. Kokott, kohtusekretär vanemametnik M.-F. Contet, 12. oktoobril 2004 teinud otsuse, mille resolutiivosa on järgmine:
   
               1.
            
            
               Töötaja, kelle töölepingus on sätestatud, et töö kestus ja tööaja korraldus sõltuvad töö kogusest ning kehtestatakse igal üksikul juhul pooltevahelise kokkuleppega, nagu põhikohtuasjas käsitlusel, kuulub nõukogu 9. veebruari 1976. aasta direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega kohaldamisalasse.
               Selline töötaja kuulub ka nõukogu 15. detsembri 1997. aasta direktiivile 97/81/EMÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud osalist tööaega käsitleva raamkokkuleppe kohta lisatud raamkokkuleppe kohaldamisalasse, kui:
               
                           —
                        
                        
                           tal on liikmesriigis kehtivates õigusaktides, kollektiivlepingutes või praktikas määratletud tööleping või töösuhe;
                        
                     
                           —
                        
                        
                           ta on töötaja, kelle tavaline iganädalane või kuni aastase töötamisperioodi keskmise alusel arvutatud töö kestus on lühem võrreldava täistööajaga töötaja omast selle raamkokkuleppe klausli 3 lõike 2 tähenduses; ja
                        
                     
                           —
                        
                        
                           mis puudutab juhutööd tegevaid osalise tööajaga töötajaid, ei ole liikmesriigid neid sama raamkokkuleppe klausli 2 lõike 2 alusel täielikult või osaliselt selle kokkuleppe reguleerimisalast välja jätnud.
                        
                     
         
               2.
            
            
               Direktiivile 97/81 lisatud raamkokkuleppe klauslit 4 ja direktiivi 76/207 artikli 2 lõiget 1 ja artikli 5 lõiget 1 tuleb tõlgendada nii, et
               
                           —
                        
                        
                           nendega ei ole vastuolus selline säte, nagu Arbeitszeitgesetsz'i (tööajaseadus) artikkel 3, millega kehtestatakse põhimõtteliselt maksimaalseks tööajaks 40 tundi nädalas ja 8 tundi päevas ja mis määratleb maksimaalse töö kestuse ja tööaja korralduse võrdselt nii täistööajaga töötajatele kui ka osalise tööajaga töötajatele;
                        
                     
                           —
                        
                        
                           olukorras, kus ettevõtja kõigi teiste töötajate töölepingutes on kehtestatud iganädalane töö kestus ja tööaja korraldus, ei ole nendega vastuolus sama ettevõtja töötajate osalise tööajaga tööleping, nagu põhikohtuasjas käsitluses, millega iganädalane töö kestus ja tööaja korraldus on kehtestamata ja sõltuvad vajamineva töö kogusest ning kehtestatakse igal üksikul juhul, sellistel töötajatel on aga õigus valida, kas antud töö vastu võtta ja sellest keelduda.
                        
                     
         
      (1)  EÜT C 289, 23.11.2002.